cyanic-selkie/wikianc huggingface dataset:
Adeliepikkewyn
Nadat die eiers gelê is, pas die mannetjies dit op terwyl die wyfies vir ongeveer twee weke na die see terugkeer. Die mannetjies vreet nie gedurende die tyd nie. Die pasgebore kuikens vorm groepe, wat deur enkele volwasse diere opgepas word.
Chunfen
Tradisionele Oos-Asiatiese maansonkalenders verdeel ’n jaar in 24 sontermyne.
Volgens die Gregoriaanse kalender begin dit gewoonlik omstreeks 20 Maart en eindig dit omstreeks 4 April (5 April volgens Oos-Asiatiese tyd).
Pentades
Elke sontermyn word in drie pentades verdeel. Die pentades van chunfen is:
Nagrok
'n Nagrok is 'n loshangende item van nagklere, deesdae byna uitsluitlik deur vroue gedra. 'n Nagrok word van katoen, sy, satyn of nylon gemaak en kan versier word met kant appliques of borduurwerk op die borsstuk en die soom.
Shirley Hemphill
Shirley Hemphill (1 Julie 1947 – 10 Desember 1999) was 'n Amerikaanse aktrise. Sy was bekend vir haar rolle in die televisiereekse What's Happening!! (1976), The Love Boat (1977), What's Happening Now! (1985), en Martin (1992).
Doringspruit (Modder, -28,81, 26,15)
Die Doringspruit is 'n rivier wat noord van Bloemfontein in die Vrystaat, Suid-Afrika vloei. Dit is 'n sytak van die Modderrivier.
Francesc Cambó
Francesc Cambó i Batlle (Verges, Katalonië, Spanje, 2 September 1876 - Buenos Aires, Argentinië 30 April 1947) was 'n konserwatiewe Spaanse politikus. Hy was die stigter en leier van die Lliga Regionalista party en het as minister in verskeie Spaanse regerings gedien. Hy het 'n aantal kulturele inisiatiewe ondersteun, onder andere die vertaling van Griekse en Latynse klassieke tekste na Katalaans.
Paula Taylor
Paula Taylor (gebore 20 Januarie 1983) is 'n Thaise aktrise. Sy is bekend vir haar rolle in die rolprente 999-9999 (2002), Sexphone & the Lonely Wave (2003), The Magnificent Five (2006), en The Memory (2006).
Mansjetknoop
Mansjetknope is items van juweliersware wat gebruik word om die moue van knooplose hemde vas te maak. Dit word vervaardig uit verskillende materiale, soos glas, klip, leer, metaal, edelmetaal of kombinasies hiervan.
Die vashegting van mansjetknope word gewoonlik behaal via 'n skakel of omkeer wat gebaseer is op die ontwerp van die voorste gedeelte, wat in posisie gevou kan word. Daar is ook variante met kettings of 'n rigiede, gebuigde agterste gedeelte. Die voorkant van mansjetknope kan versier word met edelstene, inlegsels, insetselmateriaal of emalje en ontwerp in twee- of driedimensionele vorm.
Mansjetknope word slegs ontwerp vir gebruik met hemde wat knoopsgate aan beide kante van die moupante, maar geen knope het nie.
Altaar
thumb|250px|Die altaar in die Roskilde-katedraal in [[Denemarke, met ’n reuse-altaarskerm daaragter.]] ’n Altaar is ’n verhewe struktuur waarop godsdienstige offers gewoonlik gebring word. Hulle word aangetref in heiligdomme, tempels, kerke en ander plekke van aanbidding. Altare is en word steeds veral gebruik in die paganisme, Christendom, Boeddhisme, Hindoeïsme, Judaïsme (tot met die vernietiging van die Tweede Tempel) en neopaganisme.
Etimologie
Die Afrikaanse woord "altaar" kom via Nederlands van die Latynse altare, die boonste deel waar die offer verbrand is (van die woorde altus, "hoog", en ara, "altaar" of "offertafel").
Judaïsme
Altare (Hebreeus: מזבח mizbe'ah, "plek van slagtings of offers") in die Hebreeuse Bybel (Ou Testament) is gewoonlik gebou van grond of ongekapte klip. Die eerste altaar wat in die Bybel genoem word, is een wat deur Noag gebou is. Altare is ook deur Abraham, Isak, Jakob, en Moses gebou.
thumb|links|240px|Die Murugan-Hindoetempel in [[Roermond, Nederland.]]
Christendom
Die woord "altaar" (Grieks: θυσιαστήριον) verskyn meer as 20 keer in die Nuwe Testament. In die Katolieke en Oosters-Ortodokse Kerk word die mis op die altaar opgedra. Altare staan in die meeste Christelike kerke op ’n baie prominente plek. In die meeste Protestantse kerke word dit nie gebruik nie, maar dien ’n tydelike nagmaaltafel dieselfde doel.
Hindoeïsme
In Hindoeïsme bevat altare (Sanskrit: मन्दिर, mandir) gewoonlik prente van gode en godinne. Groot versierde altare kom gewoonlik in Hindoetempels voor en kleiner altare in huise en soms in Hindoewinkels en -restaurante.
Boeddhisme
thumb|160px|’n Butsudan in ’n Boeddhistetempel. In Boeddhisme word strukture soos ’n butsudan of bàn thờ in huise en tempels aangetref. Die butsudan is ’n houtkabinet met deure waarin ’n heilige beeld van die Boeddha of die Bodhisattvas of ’n mandalarol beskerm word. Die deure is oop wanneer die beeld gesien moet word, maar kan daarna toegemaak word. Dit is gewoonlik met blomme versier en kan ook ander godsdiensvoorwerpe soos kerse, wierook, klokkies of vrugte bevat.
John Noble
John Noble (gebore 20 Augustus 1948) is 'n Australiese akteur en vervaardiger. Hy is bekend vir sy rolle in die rolprente The Lord of the Rings: The Two Towers (2002), The Lord of the Rings: The Return of the King (2003), en Running Scared (2006).
Stormbandpikkewyn
Die stormbandpikkewyn (Pygoscelis antarctica) is 'n pikkewyn wat in Antarktika asook die Bouvet-eiland leef en broei. Die voël is onmiskenbaar met die swart streep om die nek. Dit verskil van die Adeliepikkewyn; die swart op die kop strek nooit verby die oë nie. Die voël staan ook bekend as die kenbandpikkewyn of keelbandpikkewyn.
Grace Henderson
Grace Henderson (Januarie 1861 – 30 Oktober 1944) was 'n Amerikaanse aktrise en skryfster.
Riley Nottingham
Riley Nottingham (gebore 30 Augustus 1991) is 'n Australiese vervaardiger, akteur, en skrywer. Hy is bekend vir sy rolle in die televisiereekse We Are Darren and Riley (2014), Hitstroke FM (2016), en True Story with Hamish & Andy (2017).
J.C. Otto
J.C. Otto is 'n Suid-Afrikaanse geskiedkundige en skrywer. Hy is die skrywer van Die Konsentrasiekampe. Die Konsentrasiekampe is die eerste objektiewe, omvattende wetenskaplike studie oor dié onderwerp, aldus die boek.
JB Marks Plaaslike Munisipaliteit
Die JB Marks Plaaslike Munisipaliteit is een van die plaaslike munisipaliteite in die Dr. Kenneth Kaunda-distriksmunisipaliteit in Noordwes, Suid-Afrika.
In 2016 het Ventersdorp en die Tlokwe Plaaslike Munisipaliteit versmelt.
Die 2016 sensus stel die bevolking op 243 527.
Nedersettings
Nedersettings in die munisipaliteit:
2000 Japannese Grand Prix
Die 2000 Formule Een Japannese Grand Prix is op 8 Oktober 2000 op die Suzuka Internasionale Renbaan in Suzuka, Japan gehou. Dit was die sewentiende wedren van die kampioenskapseisoen en is deur Michael Schumacher in sy Ferrari gewen.
Nicole Theriault
Nicole Theriault (gebore 23 Junie 1973) is 'n Thaise aktrise. Sy is bekend vir haar rolle in die rolprente One Night Husband (2003), Virgin Am I (2012), en Zero Tolerance (2015), en in die televisiereeks Halfworlds (2015).
Peter O'Brien (akteur)
Peter O'Brien (gebore 25 Maart 1960) is 'n Australiese akteur en skrywer. Hy is bekend vir sy rolle in die rolprente The Return (2006) en X-Men Origins: Wolverine (2009), en in die televisiereeks Queer as Folk (1999).
Michael Angarano
Michael Angarano (gebore 3 Desember 1987) is 'n Amerikaanse akteur, regisseur, en skrywer. Hy is bekend vir sy rolle in die rolprente Almost Famous (2000), Sky High (2005), The Forbidden Kingdom (2008), en Wild Card (2015).
Kundigheidsverlies/Migrasiepatrone
Die volgende tabel is 'n vollediger uiteensetting van die Verenigde Nasies se data, wat toon na watter lande Suid-Afrikaners emigreer:
Vergeleke hiermee, die immigrante na Suid-Afrika in dieselfde tydperk, uit dieselfde stel data:
Marya Delver
Marya Delver (gebore 9 Augustus 1974) is 'n Kanadese aktrise en regisseuse. Sy is bekend vir haar rolle in die rolprente Better Than Chocolate (1999) en Last Wedding (2001), en in die televisiereekse Stargate SG-1 (1997) en Sons of Anarchy (2008).
Wena Hendrix
Wanda Hendrix (3 November 1928 – 1 Februarie 1981) was 'n Amerikaanse aktrise. Sy was bekend vir haar rolle in die rolprente Ride the Pink Horse (1947), Miss Tatlock's Millions (1948), Song of Surrender (1949), en My Outlaw Brother (1951).
Combretum kasaiense
Combretum kasaiense is 'n struik wat aan die familie Combretaceae behoort. Die spesie is endemies aan die Demokratiese Republiek die Kongo.
1993 Belgiese Grand Prix
Die 1993 Formule Een Belgiese Grand Prix is op 29 Augustus 1993 op die Circuit de Spa-Francorchamps, in België, gehou. Die wedren is deur Damon Hill in 'n Williams-Renault gewen.
Noet
Noet was in die Egiptiese mitologie die godin van die lug en ’n lid van die eerste gode van Heliopolis, die Ennead. Sy is dikwels uitgebeeld as ’n naakte vrou wat geboë oor die aarde staan, met ’n ster of as ’n koei.
Rol
Noet was die dogter van Sjoe en Tefnoet. Haar broer, Geb, was ook haar metgesel. Hulle het vier kinders gehad: Osiris, Isis, Set, Nephthys. ’n Heilige simbool van Noet was ’n leer, wat deur Osiris gebruik is om haar hemelse lug binne te gaan.
Omdat sy Osiris help red het, is Noet beskou as die vriendin en beskermer van al die dooies. Daar is geglo sy het hulle in haar stergevulde lug opgetrek en vir hulle kos en wyn gegee. Die songod, Ra, het volgens sommige mites snags deur haar liggaan gereis en is soggens herbore.
Koh-i-noor
Die diamant Koh-i-noor is die pronkstuk in die Britse kroonjuwele. Interessant genoeg is na Brits-Indië as die kroonjuweel van die Britse Ryk verwys.
Dit is gevind in die Golconda-gebied in die Andhra Pradesh-streek van Indië. Oorspronklik was die diamant deel van die skatte van Aurangzeb (1618–1707) en volgende Mogolleiers en speel dit 'n vername rol in die Mogoldinastie. In 1793 verower Nadir Sjah Afshar (1688–1747) die diamant. Die Sikhs neem dit weer in besit en in 1813 is die radja van Lahore (in die noordooste van die huidige Pakistan) die eienaar. Toe Brittanje die Punjab-provinsie om Indië annekseer, word die diamant in 1849 aan koningin Victoria van die Verenigde Koninkryk geskenk. Aanvanklik het dit 186 karaat geweeg, maar nadat J.A. Vedder en L.B. Voorzanger van Coster Diamonds in Amsterdam dit in 1852 herslyp het, weeg dit 105.6 karaat.
Mohole-projek
Die Mohole-projek is 'n poging om deur die aardkors tot in die mantel te boor. Die woord Mohole is afgelei van die naam Mohorovicic en hole, die Engels vir (boor) gat. Die projek is in 1960 deur die Amerikaanse Akademie vir Weten­skap begin, maar moes na slegs 'n paar jaar as gevolg van die hoë kos­te gestaak word. Die werk is later tog voortgesit, maar die mikpunt is nie meer so hoog gestel nie.
Euryops thunbergii
Euryops thunbergii is 'n struik wat tot die Asteraceae  familie hoort. Die spesie is endemies in die Wes-Kaap.
Mohole-projek
Die boorwerk is bedoel om tot in die harde basaltlae onder die oseaan­bodem te dring. Daar is reeds honderde gate geboor, en die resul­tate het 'n belangrike invloed op hedendaagse teorieë oor die ont­staan van oseane en kontinentskuiwing. Die wisselende ouder­dom van die gesteentestroke is een van die vernaamste ontdekkings.
Diepseeboorwerk is'n hoogs teg­niese proses met 'n magdom pro­bleme. Die oseaanbodem is egter geskik vir die projek omdat die kors hier baie dunner is as by die kontinente. Met moderne tegnologie is baie van die probleme reeds oor­kom. Deur radarbakens op die seebo­dem te plaas, behou die boorskip sy posisie bokant die boorgat. Nadat die boorstang uitgetrek is om by­voorbeeld 'n nuwe boorpunt aan te skroef of die boorkern uit te haal, vind dit die bek van die gat deur sonarseine wat dit soontoe lei. Die stang is ook elasties genoeg om die skommelinge van die skip te weer­staan.
Dit wil egter nog nie sê dat die Mohole nou binne bereik is nie - die temperatuur van meer as 1000° C sal 'n baie spesiale boor­punt vereis om daardeur te dring.
Koh-i-noor
Koh-i-noor is Persies vir “berg van lig” (کوه نور).
Qingming
Tradisionele Oos-Asiatiese maansonkalenders verdeel ’n jaar in 24 sontermyne.
Qingming (Chinees: 清明) of seimei (Japannees: 清明) (skoon en helder) is die vyfde sontermyn. Dit begin 15 dae ná die lente-nagewening, wanneer die son die luglengtegraad 15° bereik, en eindig wanneer dit die lengtegraad 30° bereik. Dit verwys meer dikwels spesifiek na die dag wanneer die son presies op die lengtegraad 15° is.
Volgens die Gregoriaanse kalender begin dit gewoonlik omstreeks 5 April en eindig dit omstreeks 20 April.
Pentades
Elke sontermyn word in drie pentades verdeel. Die pentades van chingming is:
Haas
Hase is klein soogdiere wat aan die orde van haasagtiges (Lagomorpha) en familie van hase en konyne (Leporidae) behoort. Daar is sowat vyftig verskillende spesies van hase en konyne. Hase word oor groot dele van die wêreld aangetref. Hulle leef in families en vreet hoofsaaklik gras en blare. In die natuur bly hase in gate, wat hulle self grawe. Hase is bekend vir spring en wortels vreet.
Hase het 'n komplekse sosiale struktuur (soos honde) en handhaaf 'n streng hiërargie. As hase gelukkig is, staan hulle ore regop. Wanner hulle nie goed voel nie, lê die ore plat.
Omdat hase prooidiere is, is hulle uiters versigtig in oop ruimtes. As gevaar dreig, vries en verstar hulle. Hulle het 'n wye visie wat selfs die lugruim dophou. Hulle vyande is jakkalse en honde, maar ook bere, slange en roofvoëls. Sommige mense jag ook hase. Hulle ontvlugtingsmetode is om na hul gate te hardloop, waar hulle meestal veilig is.
In die natuur het hase baie dinge om te doen. Hulle soek kos, verdedig hulle gebiede en reproduseer. Hase in gevangenskap, daarteenoor, word dikwels onvoldoende gestimuleer, wat tot gedragsprobleme en swak gesondheid kan lei. Die verwagte lewensduur van 'n haas is ongeveer 9 tot 12 jaar. Die oudste haas, sover bekend, het 18 jaar oud geword.
Hase het 'n dratyd van sowat 31 dae. Die wyfie kan 12-13 kleintjies kry, maar in buitengewone omstandighede tot 18, of so min as slegs een. Sommige mense hou hase as troeteldiere aan. Hase word ook vir hulle vleis geteel.
Bou en gedrag
Die opvallendste kenmerke van hase is hul groot ore en kort, regop stert, waarvan die onderkant wit is. Die stert dien as ŉ alarmsein vir soortgenote wanneer hulle vlug. Fluithase, dikwels ook genoem muishase, lyk uiterlik meer na 'n muis as na 'n haas. Hulle is baie kleiner, het geen stert nie en klein oortjies. Hul agterpote is ook nie, soos by ander hase, langer as die voorpote nie. Hase beweeg gewoonlik huppelend voort, maar as gevaar dreig, gaan hulle oor in 'n gestrekte galop.
Hulle verkies oop terrein, sommiges in vogtige klimaat en ander in halfwoestyne, waar hulle 'n vlak lêplek in die gras of onder bossies maak. Hulle lewe alleen of in pare, maar nooit in kolonies soos konyne en fluithase nie. Laasgenoemde hou veral in koue klimaatstreke hoog bokant seespieël tussen rotse. Hase paar verskeie kere per jaar. Haasmannetjies gedra hulle baie eienaardig tydens die bronstyd.
Hulle kom in groepe bymekaar, huppel en spring op dieselfde plek rond en hewige gevegte kan tussen mededingers ontstaan. Die wyfie is 40 tot 50 dae dragtig en die kleintjies (afhangende van die soort, tussen 2 en 15) is by geboorte reeds goed ontwikkel. Hulle is heeltemal behaard en hul oë is oop. Hoewel hulle met moedersmelk gevoed word, vreet hulle reeds van die eerste dag af ander kos. Fluithase is net sowat 30 dae dragtig. Die kleintjies is behaard, maar hul oë is toe. Jong konyne word heeltemal naak en blind gebore.
Verspreiding
Verteenwoordigers van die orde Lagomorpha kom met uitsondering van 'n paar eilande oor die hele wêreld voor. Aanvanklik was daar geen haasagtiges in Australië nie, maar nadat 3 pare konyne ingevoer is, het hulle weens 'n gebrek aan natuurlike vyande daar so vermeerder dat hulle ŉ plaag geword het en dat streng maatreëls getref is om hulle te bestry. In die Alpe, Skotland, Ierland en Skandinawië kom die sneeuhaas (Lepus timidus) voor.
In die somer is sy vel vaal bruin, maar onder invloed van dalende temperatuur en die verandering in die ligintensiteit word dit in die winter spierwit. Net die punte van die ore bly swart. Hierdie haas se gedrag herinner meer aan 'n konyn. Wanneer gevaar dreig, kruip hy byvoorbeeld in 'n gat weg. Die sneeuskoenhaas (Lepus americanus) is 'n Amerikaanse verwant van die sneeuhaas. Sy vel word ook in die winter wit en hy kry boonop hare aan die onderkant van die pote om beter op die sneeu te kan beweeg.
Een van die hase met die grootste verspreidingsgebied is die Kaapse haas (Lepus capensis). Buiten in Suid-Afrika is hy ook inheems in ander dele van Afrika, die hele Sentraal-Asië en Spanje. Hy is ook later na Suid-Amerika, Australië, Nieu-Seeland en na sommige dele van Noord-Amerika gebring, waar hy goed aard.
Hase kom ook in Wes-Japan, Indië, Sumatra en Assam voor. Die poolhaas (Lepus arcticus), die grootste van alle haassoorte, kom In die noorde van Noord-Amerika en in Groenland voor. Fluithase kom in Suidoos-Rusland, Sentraal- en Noord-Asië en in Noord-Amerika voor.
Runglawan Thonahongsa
Runglawan Thonahongsa (gebore 30 Mei 1979) is 'n Thaise aktrise. Sy is bekend vir haar rolle in die rolprente Noo Hin: The Movie (2006) en White Buffalo (2011).
Sonja Henie
Sonja Henie (8 April 1912 – 12 Oktober 1969) was 'n Amerikaanse aktrise en skryfster. Sy was bekend vir haar rolle in die rolprente One in a Million (1936), Thin Ice (1937), It's a Pleasure (1945), en The Countess of Monte Cristo (1948).
Jack Angel
Jack Angel (gebore 24 Oktober 1930 - 19 Oktober 2021) is 'n Amerikaanse akteur. Hy is bekend vir sy rolle in die rolprente Beauty and the Beast (1991), Toy Story (1995), A.I. Artificial Intelligence (2001), en Toy Story 3 (2010).
John O'May
John O'May is 'n Australiese akteur. Hy is bekend vir sy rolle in die rolprente Starstruck (1982), Georgia (1988), en A Heartbeat Away (2011), en in die televisiereeks The Wonderful World of Disney (1995).
Sophie Desmarais
Sophie Desmarais (gebore 24 Julie 1986) is 'n Kanadese aktrise. Sy is bekend vir haar rolle in die rolprente Heartbeats (2010), The Auction (2013), Sarah Prefers to Run (2013), en The Forbidden Room (2015).
Riaan Cruywagen
Riaan Cruywagen (* 5 Oktober 1945) is ’n Suid-Afrikaanse televisienuusleser en stemkunstenaar wat sedert 1975 by die SAUK en hul eerste televisie-uitsendings betrokke was. Cruywagen het oor sy loopbaan meer as 7 000 televisie-aanbiedinge gedoen. Sy finale uitsending op SABC2 was die aand van 26 November 2012.
Loopbaan
Cruywagen wou aanvanklik ’n vlieënier van passasiersvliegtuie word. Hy begin egter sy loopbaan in 1965 as ’n joernalis waarna hy deeltyds by die SAUK in Kaapstad werk terwyl hy aan die Universiteit van Stellenbosch studeer.
In 1975 was hy ’n TV-nuusregisseur en moes op 26 November 1975 om 20:00 onbepland en onverwags as ’n nuusleser instaan. Die eerste storie wat hy die aand gelees het was oor die vonnisoplegging van Breyten Breytenbach tot nege jaar tronkstraf.
In Junie 2003, na openbare ontstokenheid oor berigte dat Cruywagen se kontrak by die SAUK nie hernieu sou word nie, is ’n skikking tussen die SAUK en UASA (United Association of South Africa) bereik. Sy kontrak is hernieu, en dit is aangekondig dat hy vir ’n tydperk met sy pligte sou voortgaan. Na aanleiding van sy afwesigheid van die nuusspan tydens hierdie besprekings, het die Suid-Afrikaanse musiekgroep Zinkplaat die liedjie "Waar is Riaan" opgeneem.
duimnael|regs|200px|Riaan Cruywagen lees die nuus op TV.
Hy het op Maandag 26 November 2012, op die dag en datum 37 jaar nadat hy by die SAUK begin werk het, afgetree, maar het egter nog 'n paar jaar lank as nuusleser en mede-aanbieder op kykNET se daaglikse ontbytprogram opgetree.
Akteur
Cruywagen was die stemkunstenaar vir die karakter Haas Das op die gewilde Afrikaanse kindernuusprogram Haas Das se Nuuskas. Daar was selfs sprake van ’n moontlike terugkeer van die program ná ’n lang afwesigheid.
Cruywagen het in rolprente verskyn waar hy gereeld homself as nuusleser vertolk het, insluitende ’n verskyning as Zoeloe-nuusleser in Leon Schuster se Sweet ’n Short-fliek. Hy het ook verskyn in die film Stander as a nostalgiese herinnering aan sy lang loopbaan as nuusleser.
Plaid Cymru
Plaid Cymru (uitgespreek as [plaɪd ˈkəmri], en Wallies vir Party van Wallis) is 'n politieke party in Wallis (in die Verenigde Koninkryk), en is gestig in 1925, deur Lewis Valentine. Die huidige leier van Plaid Cymru is Rhun ap Iorwerth.
Liberaal-Demokrate
Die Liberaal-Demokrate (Engels: Liberal Democrats, ook bekend as die Lib Dems) is 'n sosiaal-liberale politieke party in die Verenigde Koninkryk. Die party is in 1988 gestig deur Paddy Ashdown, deur die samesmelting van die Liberale Party en die Sosiale Demokratiese Party. Voor die tyd het die twee partye reeds sewe jaar lank 'n alliansie gevorm. Die Liberaal-Demokrate is die vierde grootste party in die Britse Laerhuis (House of Commons) na die Skotse Nasionale Party, die Arbeidersparty en die Konserwatiewe Party.
Die party bevorder sosiale liberalisme, met sterk ondersteuning vir grondwetlike hervorming, kieshervorming, burgerlike vryhede en hoër belasting vir publieke dienste. Die party is teen staatsbeperkings op individuele regte en ten gunste van 'n welvaartstaat wat die voorsien aan die behoeftes en geriewe van die lewe. Hulle ondersteun 'n veelsydige buitelandse beleid, is gekant teen die Britse deelame aan die Irakse Oorlog en ondersteun die onttrekking van troepe uit dié land.
Uit die drie hoofpartye is die Liberaal-Demokrate is die meeste ten gunste van die Europese Unie. Hulle neem ook 'n sterk omgewingsvriendelike standpunt in: hulle is ten gunste van hernieubare krag en verbintenisse tot groter afnames in die uitstoting van kweekhuisgasse.
John Orcsik
John Orcsik (gebore 3 Mei 1945) is 'n Australiese akteur, skrywer, en vervaardiger. Hy is bekend vir sy rolle in die rolprent The Condemned (2007) en in die televisiereekse Number 96 (1972), Cop Shop (1977), en Neighbours (1985).
Marie-Michèle Desrosiers
Marie-Michèle Desrosiers (gebore 6 Maart 1950) is 'n Kanadese aktrise en komponis. Sy is bekend vir haar rolle in die rolprente The Late Blossom (1977) en Days of Darkness (2007), en in die televisiereeks Peau de banane (1982).
John Aniston
John Aniston (gebore 24 Julie 1933) is 'n Amerikaanse akteur. Hy is bekend vir sy rolle in die televisiereekse Search for Tomorrow (1951), Days of Our Lives (1965), The West Wing (1999), en Journeyman (2007).
Althea Henley
Althea Henley (23 Julie 1911 – 25 April 1996) was 'n Amerikaanse aktrise. Sy was bekend vir haar rolle in die rolprente Morning Glory (1933), The Phantom Broadcast (1933), Find the Lady (1936), en Mr. Deeds Goes to Town (1936).
Patharawarin Timkul
Patharawarin Timkul (gebore 8 Desember 1977) is 'n Thaise aktrise. Sy is bekend vir haar rolle in die rolprente Bangkok Dangerous (2000), Jan Dara (2001), Body (2007), en Dangerous Boys (2014).
Ann Thongprasom
Ann Thongprasom (gebore 1 November 1976) is 'n Thaise aktrise. Sy is bekend vir haar rolle in die rolprente A-Neung Kid Teung Por Sang Kheb (1992), Hob rak ma hom pa (1994), en The Letter (2004), en in die televisiereeks Ab Ruk Online (2015).
Speelpakkie
'n Speelpakkie is 'n item van onderklere wat bestaan uit 'n alles-in-een ontwerp waar die boonste helfte, soortgelyk aan 'n negligee, verbind is aan die onderste helfte, soortgelyk aan 'n broekie of "panty". Die speelpakkie bestaan ook in die hoofstroom mode as 'n kleretipe. Dit is tipies 'n korter weergawe van die springpak, en het gewild geword in die 1970's.
Dit word gewoonlik gemaak van sagte materiale vir aanddrag, of trui- en terry-handdoekstof vir informele somerdrag. Sedert 2006 beleef die speelpakkie, jumpsuit en katpak 'n oplewing in hoofstroommode.
Grace Hopper
Lewensloop
Hopper behaal haar baccalaureusgraad in wiskunde en natuurkunde aan die Vassar Kollege in 1928. Tydens haar studie word sy lid van die akademiese vereniging ΦΒΚ (Phi-Beta-Kappa) vanweë haar wetenskaplike talent. Sy studeer verder aan Yale Universiteit en behaal in 1930 haar meestersgraad in dieselfde twee vakke. In 1934 word sy die eerste vrou in die Verenigde State wat 'n doktorsgraad in die wiskunde behaal. Haar verhandeling het die titel New Types of Irreducibility Criteria. Vanaf 1931 gee Hopper ook klas in wiskunde aan Vassar en teen 1941 was sy daardie universiteit se hoofdosent.
In 1943 tree sy tot die VSA vlootreserwe toe en word gestasioneer in die ondersoeklaboratorium vir rekenaartoepassings. Sy dien op die Mark I rekenaar se programmeringpersoneel onder leiding van Howard Aiken. Hopper en Aiken was mede-outeurs van drie akademiese artikels oor die Mark I. Teen die einde van die Tweede Wêreldoorlog bedank sy uit die vloot, maar bly aan die ontwikkeling van die Mark II en Mark III rekenaars werk.
In die lente van 1959, het 'n tweedaagse konferensie bekend as die Conference on Data Systems Languages (CODASYL) rekenaar kenners van die besigheidswêreld en regering bymekaargebring. Hopper dien as tegniese konsultant van die komitee en baie van haar voormalige werknemers dien op die korttermynkomitee wat die nuwe rekenaartaal COBOL ('n akroniem vir COmmon Business-Oriented Language) definieer. Die nuwe taal bou op Hopper se FLOW-MATIC taal en sluit in idees van die IBM taal COMTRAN. Hopper het geglo dat rekenaartale geskryf moet word in 'n vorm so na as moontlik aan Engels (eerder as in masjienkode).
In 1966 klaar Hopper met die rang van kommandeur uit die nasionale reserwemag. In Augustus 1967 word sy egter weer tot aktiewe diens teruggeroep vir 'n periode van ses maande – wat later omgeskakel word in 'n aanstelling wat onbepaald duur. In 1973 word sy deur admiraal Elmo R. Zumwalt Jr. bevorder tot die rang van vlootkaptein.
Gedurende die 1970's ontwikkel sy validasiesagteware vir COBOL en sy vertaling as deel van 'n standaardiseringsprojek vir die vloot. In Maart 1983 verskyn Hopper op televisie in die program 60 Minutes. Daar word sy raakgesien deur Philip Crane, lid van die Amerikaanse Huis van Verteenwoordigers. Hy dien 'n mosie in by die Huis om president Ronald Reagan te oortuig om haar te bevorder tot kommodoor. In 1985 word haar rang omgesit in skoutadmiraal. In 1986 klaar sy (nie vrywillig) by die vloot uit.
Grace Hopper sterf op 85-jarige ouderdom op nuwejaarsdag 1992 en word met militêre eer begrawe in die Arlington nasionale begraafplaas.
Tom O'Sullivan (akteur)
Tom O'Sullivan is 'n Australiese akteur. Hy is bekend vir sy rolle in die rolprente Fool's Gold (2008), X-Men Origins: Wolverine (2009), en Alien: Covenant (2017), en in die televisiereeks Underbelly (2008).
Suidelike olifantrob
Die suidelike olifantrob of suidelike see-olifant (Mirounga leonina) is 'n olifantrob wat in die Suidelike Halfrond in die Antarktiese waters voorkom. Dit is een van die twee olifantrobspesies, die ander een is die noordelike olifantrob.
Al-Kahf
duimnael|links|200px|’n 19de-eeuse Duitse skildery van die Sewe Slapers. Boaan staan: "Bid vir ons, Heilige Sewe Slapers".
Marsha Vadhanapanich
Marsha Vadhanapanich (gebore 24 Augustus 1970) is 'n Thaise aktrise. Sy is bekend vir haar rolle in die rolprente Alone (2007), Phobia 2 (2009), 407 Dark Flight 3D (2012), en Love on the Rocks (2014).
Al-Kahf
Al-Kahf (Arabies: سورة الكهف, "Die Spelonk") is die 18de soera, of hoofstuk, van die Koran. Dit bevat 110 ajat, of verse, en is vermoedelik in Mekka aan Mohammed geopenbaar.
Metgeselle van die Spelonk
Die naam van die soera kom uit verse 9-26, wat die verhaal vertel van die "metgeselle van die spelonk". 'n Paar jong gelowiges het in 'n tyd gelewe dat hulle vir hul geloof gemartel is. Onder leiding van God vlug hulle saam met 'n hond uit die stad waar gelowiges vervolg word en kruip weg in 'n grot, waar hulle aan die slaap raak. Toe hulle ná baie jare wakker word, vind hulle uit die inwoners van die stad het ook intussen gelowig geword.
Die gelykenis van twee mans
Nog 'n verhaal is die gelykenis van twee mans, wat in verse 32-44 bespreek word: een wat seëninge van God gekry het en die ander een arm. Die ryk man het met sy rykdom en adellike afkoms begin spog.
"En hy het vrugte gehad. Aan sy maat het hy gesê terwyl hy met hom geargumenteer het: Ek het meer rykdom as u, en my volgelinge is magtiger.""
- Vers 34
In vers 36 sê die ryk man ook hy betwyfel die bestaan van die Oordeelsdag. Aan die einde van die gelykenis vernietig God dit wat hy aan die man gegee het.
Dave Matthews
David John Matthews (* 9 Januarie 1967, Johannesburg, Suid-Afrika) is 'n Amerikaanse Grammy-musikant. Hy is mees bekend vir sy rol as voorsanger, liedjieskrywer en kitaarspeler vir Dave Matthews Band. Hy het ook al as 'n solokunstenaar en met ander musikale kunstenaars soos Tim Reynolds, The Blue Man Group, en Trey Anastasio gewerk. Matthews hou hom soms ook akteur en het al in verskeie rolprente verskyn.
Agincourt
Agincourt kan na een van die volgende verwys:
Nege boë
Die nege boë is ’n term wat in Antieke Egipte gebruik is vir die land se tradisionele vyande. Die volke wat daardeur voorgestel is, het van tyd tot tyd verander soos wat die vyande mekaar afgewissel het, en daar is nie ’n spesifieke lys van die nege boë nie.
Uitbeeldings
Een van die oudste voorstellings van die nege boë is op die standbeeld van farao Djoser – sy voete rus op die boë.
Toetankamen het ’n beroemde uitbeelding van die nege boë en die nege buitelandse vyande gehad. Die grafkelder is met ’n geknoopte tou toegemaak en die tou het ’n kleiseel gehad. Op die seel was ’n afbeelding van ’n lêende Anoebis, as ’n jakkals, boaan die lys van die nege buitelandse rebelle in ’n lang, vertikale cartouche-beeld.
Caroline Dhavernas
Caroline Dhavernas (gebore 15 Mei 1978) is 'n Kanadese aktrise. Sy is bekend vir haar rolle in die rolprente Breach (2007) en Mars et Avril (2012), en in die televisiereekse Hannibal (2013) en Mary Kills People (2017).
Barry Otto
Barry Otto (gebore 1941) is 'n Australiese akteur. Hy is bekend vir sy rolle in die rolprente The Punisher (1989), Strictly Ballroom (1992), Australia (2008), en Legend of the Guardians: The Owls of Ga'Hoole (2010).
Loituma
Loituma is 'n a capella-kwartet van Finland wat die Finse sangtradisie met die klanke van die kantele kombineer. Die groep bestaan uit Sari Kauranen op sang en kanteles, Anita Lehtola-Tollin op sang en 'n vyfstring-kantele, Timo Väänänen op sang en kanteles, en Hanni-Mari Autere op stem, viool, vryfstring-kantele, altblokfluit, kontrabas en Lapin-tromme. In 1997 is die groep as Ensemble van die Jaar aangewys by die Kaustinen-volksmusiekfees.
Emmaline Henry
Emmaline Henry (1 November 1928 – 8 Oktober 1979) was 'n Amerikaanse aktrise en skryfster. Sy was bekend vir haar rolle in die rolprent Rosemary's Baby (1968) en in die televisiereekse I'm Dickens, He's Fenster (1962), Mickey (1964), en I Dream of Jeannie (1965).
2001 Japannese Grand Prix
Die 2001 Formule Een Japannese Grand Prix is op 14 Oktober 2001 op die Suzuka Internasionale Renbaan in Suzuka, Japan gehou. Dit was die sewentiende en laaste wedren van die kampioenskapseisoen en is deur Michael Schumacher in sy Ferrari gewen.
Noordelike olifantrob
Die noordelike olifantrob of noordelike see-olifant (Mirounga angustirostris) is 'n olifantrob wat in die Noordelike Halfrond in die Arktiese waters voorkom. Dit is een van die twee olifantrob-spesies, die ander een is die suidelike olifantrob.
Charlotte Henry
Charlotte Henry (3 Maart 1914 – 11 April 1980) was 'n Amerikaanse aktrise. Sy was bekend vir haar rolle in die rolprente Lena Rivers (1932), Alice in Wonderland (1933), Babes in Toyland (1934), en Charlie Chan at the Opera (1936).
Babiana fragrans
Babiana fragrans is 'n meerjarige blomplant en geofiet wat tot die genus Babiana behoort. Die spesie is endemies aan die Wes-Kaap. Die spesie is vernoem na Henri Georges Fourcade. Dit kom vanaf die Kaapse Skiereiland tot by Malmesbury en Ceres voor en het 'n voorkomsgebied van 6800 km². Die plant het baie van sy habitat afgestaan (65%) in die laagliggende gebiede tussen Stellenbosch, Paarl en Kaapstad en in die Ceresvallei aan ontwikkeling, landbou aktiwiteite en indringerplante. Die bedreigings bestaan steeds.
Aansteeklike siektes
Van die grootste rampe wat die wêreld nog getref het, was epi­demies van aansteeklike siektes en infeksiesiektes. Die Swart Dood, 'n pesepidemie van 1347-1351, het altesame 75 miljoen lewens geëis en tydens die Spaanse Griep van 1918 is 21,5 miljoen mense dood. Die op­knapping van higiëniese toestande, die ontwikkeling van antibiotika en inenting teen siektes, het daartoe gelei dat die meeste aansteeklike siektes nou behandel of voorkom kan word.
Infeksies ontstaan wanneer siekte­draende mikro-organismes die lig­gaam binnedring. Dit geskied ge­woonlik deur die slymvlies in die lugweë en minder dikwels deur die vel.
Wanneer 'n mens met hierdie siektekieme in aanraking kom, sal die weerstandsvermoë van die lig­gaam bepaal of dit besmet sal word of nie. Die weerstandsvermoë is af­hanklik van faktore soos ouderdom, die voedingstoestand, ander siektes (suikersiekte maak o.m. die liggaam baie ontvanklik vir infeksies), die gebruik van medisyne soos bynierkorshormone (wat die liggaam se weerstand teen siektes verlaag), en ten slotte of die persoon dié spesi­fieke siekte al voorheen onderlede gehad het of nie. As 'n mens voor­heen die siekte opgedoen het, bou die liggaam 'n weerstand daarteen op (immuniteit) wat die liggaam ty­delik of permanent daarteen kan be­skerm.
Inenting
Inenting kan immuniteit op 'n kunsmatige wyse teweeg bring. Van die oomblik dat die liggaam besmet raak tot die verskyning van die eerste siektesimptome, verloop daar 'n bepaalde periode wat as die ont­kiemings- of inkubasietyd bekend staan. Hierdie periode kan een dag of enkele maande lank wees. Die siektesimp­tome is inderwaarheid 'n reaksie van die liggaam op die siektekieme. Die ontkiemingstyd is dus die periode wat die liggaam nodig het om op die infeksie te reageer.
Hoewel 'n groot aantal aansteek­like siektes reeds in bedwang gebring is, is dit nog steeds die grootste enkele oorsaak van siektes by die mens. Voorbeelde hiervan is griep, verkoues, brongitis (longpyp­ontsteking), derminfeksies en kindersiektes.
Witseerkeel
In 1950 het die siekte witseerkeel in Nederland en België epidemiese afmetings aangeneem. Deur sistematiese inenting van babas is die siekte byna heeltemal uitgewis. Die witseerkeelbakterie Coryne­ bacterium diphteriae dring die lig­gaam gewoonlik deur die slymvlies van die boonste lugweë binne en veroorsaak daar, ná enkele dae,'n ontsteking.
'n Witaanpaksel vorm in die keel en veral op die mangels. In ernstige gevalle is daar ook 'n bloederige afskeiding uit die neus, en die mangels en limfkliere swel op. Babas kan hierdie gevreesde siekte selfs op die veloppervlak van hul naeltjies en geslagsorgane ont­wikkel. Die bakterieë vestig hulIe aan die veloppervlak, maar kan gif­stowwe afskei wat verskeie liggaamsorgane kan beskadig. Wit­seerkeel kan ontsteking van die hartspier, beskadiging van die senu­stelsel en gevolglik algehele ver­lamming tot gevolg hê. Om die gif­stowwe onskadelik te maak, moet witseerkeel so gou moontlik behandel word deur die nodige hoeveelheid serum teen die siekte in te spuit. Die bakterieë kan daarna met antibiotika behandel word.
Klem-in-die-kaak
Wanneer komplikasies intree ná 'n besering, kan dit klem-in-die-kaak (tetanus) veroorsaak. Hoewel daar op groot skaal teen hierdie siekte ingeënt word, kom dit tog dikwels voor omdat die immuniteit slegs van korte duur is. Klem-in-die-kaak word veroorsaak deur die bakterie Clostridium tetani wat sonder suurstof kan groei (veral onder perde) en beland dan met uit­skeiding in die grond. Die baterieë vorm spore en kan in ongunstige toestande lank in die grond of in vullis aan die lewe bly. Die tetanus bakterie vervaardig 'n gifstof wat die sentrale senustelsel aantas en verhoogde spierspanning veroorsaak, wat in die begin veral die kaakspiere aantas. As die slukderm en asemhalingspiere aangetas word, kan dit noodlottige gevolge hê.
Maag en dermkanaal
Ontstekings in die maag- en dermkanaal is gewoonlik te wyte aan infeksiesiektes. 'n Hele paar van hierdie siektes kan ernstige gevolge hê. Buiktifus (typhus abdominalis febris typhoidea) se ontkiemingstyd is een tot twee weke. Die bakterieë Salmonella typhi kom deur middel van besmette voedsel in die lig­gaam. Die eerste simptome is 'n ef­fense koors en dan 'n baie hoë koers vir etlike weke, wat met 'n stadige polsslag en tamheid gepaardgaan. Die bakterie vestig hom gewoonlik in die wande van die dunderm wat dan ernstig ontsteek raak. Dit veroorsaak bloederige diarreë (maagwerkings). Buiktifus kan noodlottig wees as dermbloeding intree of in gevalle waar 'n swerende dermwand in die buikholte bars. Die siekte kan egter suksesvol met anti­biotika behandel word. Verspreiding van buiktifus geskied deur uit­skeiding. Hierdie bakterieë word vir maande, en selfs jare ná genesing, nog deur die liggaam uitgeskei. Per­soonlike higiëne is van die aller­grootste belang om die siekte te bekamp. Paratifus is 'n minder ernstige, maar soortgelyke infeksie as buik­tifus. Dié siekte gaan met diarreë en braking gepaard.
Disenterie
Disenterie word deur die Shigella­-bakterie veroorsaak. Hierdie bak­terie kom algemeen onder kinders voor. Ná 'n kort ontkiemingstyd van twee tot sewe dae ontwikkel die persoon maagkrampe, koors en ernstige diarreë. Die ontlasting be­vat etter en bloed en die liggaam kan weens die groot vogverlies gou dehidreer (ontwater). Die siekte word hoofsaaklik deur die inname van besmette voedsel oorgedra. Om te herstel, moet die liggaam baie vloeistof inneem en medikasie soos sulfamiddels moet toegedien word.
Cholera
Cholera word deur die bakterie Vibrio cholerae veroorsaak. Die simptome is braking, maagpyn en waterige diarree. Die gevaar van die siekte lê in die moontlikheid van dehidrasie. Die siekte word be­handel deur die toediening van anti­biotika, asook die inname van groot hoeveelhede skoon vloeistof. Cholera word deur besmette water oorgedra en was tot onlangs (1980/81) nog 'n groot probleem in Mpumalanga en Eswatini. Dit het veral onder die Swart plattelandse bevolking voorgekom waar onhigiëniese toestande geheers het. Dit het versprei tot aan die Wit­watersrand en is slegs met groot moeite onder beheer gebring.
Luvuarivier
Die Luvuarivier in die Shabaprovinsie van die Demokratiese Republiek van die Kongo is 'n boloop van die Kongorivier.
Die water uit Midde-Afrika na die Atlantiese Oseaan volg dus die volgende roete: Chambeshirivier, Bangweulumeer, Luapularivier, Mwerumeer, Luvuarivier, Lualabarivier en die Kongorivier.
Arbeidersparty (Verenigde Koninkryk)
Die Arbeidersparty (Engels: Labour Party, ook bekend as slegs Labour) is 'n sentrum-linkse politieke party in die Verenigde Koninkryk. Die party is in 1900 gestig en het die Liberale Party vir die eerste keer in die algemene verkiesing van 1920 verbygesteek.
Onder leiding van Tony Blair het die party die algemene verkiesing van 1997 gewen en was sedertdien tot 2010 die party aan bewind in die Verenigde Koninkryk.
Tussen 2007 en 2010 was Gordon Brown die leier van die party, maar nadat hy die verkiesing van 6 Mei 2010 verloor het, het hy op 10 Mei 2010 bedank. Sy opvolger was Ed Miliband tot 2015. Sedertdien tot 2019 was dit Jeremy Corbyn. Sir Keir Starmer het op 4 April 2020 die leier van die Arbeidersparty geword.
1994 Belgiese Grand Prix
Die 1994 Formule Een Belgiese Grand Prix is op 28 Augustus 1994 op die Circuit de Spa-Francorchamps, in België, gehou. Die wedren is deur Damon Hill in 'n Williams-Renault gewen.
Kyle Larson
Kyle Miyata Larson (gebore in Sacramento, Kalifornië, 31 Julie 1992) is 'n Amerikaanse professionele motorjaer wat in die NASCAR Cup-reeks gejaag het.
Larson het hom vanaf die 2014-seisoen tot die begin van die 2020-seisoen by die Chip Ganassi Racing-span aangesluit in motor nommer 42. In hierdie span het hy nege renoorwinnings behaal. Hy is uit die NASCAR-owerheid geskors en toe in April 2020 uit die Ganassi-span ontslaan weens 'n voorval van rassistiese vonnisse in 'n virtuele resieswedloop.
Guyu
Tradisionele Oos-Asiatiese maansonkalenders verdeel ’n jaar in 24 sontermyne.
Kyle Larson
NASCAR herstel Larson se status in Oktober 2020. Vanaf die 2021-seisoen jaag hy in die Hendrick Motorsports-span in motor nommer 5.
Guyu
Pentades
Elke sontermyn word in drie pentades verdeel. Die pentades van chingming is:
Babiana gariepensis
Babiana gariepensis is 'n meerjarige blomplant en geofiet wat tot die genus Babiana behoort en is deel van die fynbos en Sukkulente Karoo. Die spesie is inheems aan die Noord-Kaap en Namibië. Dit kom in die Richtersveld, vanaf die suidwestelike van Namibië, oor die Oranjerivier tot by Steinkopf voor.
Sjoe
Sjoe ("leegheid", "hy wat opstaan") was in die Egiptiese mitologie een van die eerste gode van Heliopolis, die Ennead, en die verpersoonliking van die hemele. Hy was die god van vrede, leeus, die lug en die wind, en die broer en man van Tefnoet (die godin van vogtigheid).
Familie
Sjoe en Tefnoet was die eerste paartjie van die Ennead en is deur die god Atoem geskep deurdat hy óf gemasturbeer óf gespoeg het. Hulle was die ouers van Noet (die godin van die lug) en Geb (die god van die aarde). Noet en Geb het vier kinders gehad: Osiris, Isis, Set en Nephthys. Sjoe se agterkleinkinders was Horus en Anoebis.
Sjoe is gewoonlik uitgebeeld met ’n anch, die simbool van lewe.
thumb|links|120px|Sjoe uitgebeeld met ’n volstruisveer op sy kop en ’n anch in sy hand.
Mites
As die lug is Sjoe beskou as ’n "verkoelende", dus kalmerende, invloed en ’n vredemaker. Vanweë sy verbintenis met droë lug, kalmte en dus Maät (waarheid, geregtigheid, orde en balans), is Sjoe uitgebeeld as die droë lug/atmosfeer tussen die aarde en die hemel wat die twee ryke geskei het.
In kuns is Sjoe uitgebeeld met tussen een en vier volstruisvere. Die volstruisveer was simbolies van ligtheid en leegheid. Mis en wolke was ook Sjoe se elemente. Vanweë sy posisie tussen die aarde en die hemel, is hy ook met die wind verbind.
In ’n heelwat latere mite oor ’n vreeslike weerramp aan die einde van die Ou Ryk, het Tefnoet en Sjoe glo gestry en Tefnoet het Egipte verlaat vir Nubië (wat altyd meer gematigde weer gehad het). Sjoe het gou besluit hy verlang na haar, maar Tefnoet het haar in ’n kat verander wat enige man of god vernietig het wat haar nader. Thoth, wat hom vermom het, het haar eindelik oorreed om terug te keer.
Die antieke Grieke het Sjoe verbind met Atlas, die Titaanse god wat ook die lug opgehou het.
Volgens die kosmologie van Heliopolis het Sjoe en Tefnoet die luggodin, Noet, en die aardgod, Geb, geskep. Sjoe het Noet van Geb geskei terwyl hulle liefde gemaak het en so tweeledigheid in die wêreld geskep: bo en onder, lig en donker, goed en boos. Voor hulle skeiding het Noet egter die lewe geskenk aan die gode Osiris, Isis, Set en Nephthys. Die Egiptenare het geglo as Sjoe nie vir Noet (lug) en Geb (aarde) apart gehou het nie, sou die fisieke wêreld nie kon bestaan het nie.
Sjoe word meestal as ’n man uitgebeeld; net wanneer hy voorgestel word as ’n vegter en verdediger kry hy soms die kop van ’n leeu.
Riva Di Paola
Riva Di Paola (gebore 7 Januarie 1983) is 'n Kanadese aktrise en vervaardiger.
Olifantrob
Daar is twee spesies, een in die Noordelike en een is die Suidelike Halfrond. Die suidelike olifantrob word in die Antarktiese waters aangetref, terwyl die noordelike olifantrob op die eilande van Kalifornië en Mexiko voorkom.
Die paarseisoen word deur 'n bakleiery tussen die bulle voorafgegaan, wat hulle groot lywe teen mekaar werp. Die wenners paar met die koeie.
Amarok
Amarok (uitspraak: ˈæmərɒk) is 'n vrye sagteware- musiekspeler vir Linux en ander weergawes van Unix. Dit gebruik kernelemente van die KDE grafiese omgewing, alhoewel dit onahanklik van die sentrale KDE-vrystellingsiklus vrygestel word. Die nuutste weergawe van die sagteware heet Amarok 2, is op 10 Desember 2008 vrygestel, en is 'n totale estetiese en funksionele herontwerp van die Amarok 1.4x-reeks. Om hierdie rede is sekere vorige funksionele eienskappe in die nuwe weergawe uitgelaat en moet dit eers aangepas word om in volgende weergawes van die program ingesluit te word. Die program is aanvanklik amaroK genoem, maar is in Junie 2006 na Amarok hernoem.
Ten spyte van die feit dat Amarok se kenteken op 'n wolf gebaseer is en dat die naam "amarok" of "amaroq" letterlik na die Inuktitut-woord vir "wolf" verwys, is die sagteware oorspronklik na die album Amarok van Mike Oldfield vernoem. Die 1.2-weergawe het oorspronklik 'n wolfikoon gehad, maar dit is later onttrek weens ooreenkomste wat dit met die kenteken van WaRP Graphics Inc. gehad het. Amarok se wolfkenteken is nou tot 'n mate gewysig waarin dit nie WaRP se kopieregte skend nie.
Konserwatiewe Party (Verenigde Koninkryk)
Die Konserwatiewe Party, amptelik die Conservative and Unionist Party, is 'n sentrum-regse politieke party in die Verenigde Koninkryk. Dit is tans die meerderheidsparty in die Britse Laerhuis, die House of Commons, nadat dit in die algemene verkiesing van 2015 330 van altesaam 650 setels verower het, en was ook die grootste enkele party met 303 setels in die 55ste Parlement van die Verenigde Koninkryk tussen 2010 en 2015 toe dit 'n koalisieregering met die Liberaal-Demokrate gevorm het. Ook op plaaslike regeringsvlak is dit die grootste party met 8 296 raadslede.
Die Konserwatiewe Party is in 1834 gestig uit die geledere van die Tory-party - van daar die bynaam Tories - en was naas die Liberale Party die oorheersende krag in die politieke lewe van die 19de eeu. Nadat die Liberale Party deur steeds minder kiesers gesteun is, het die Britse Arbeidersparty (Labour Party) vanaf die 1920's die grootste politieke mededinger van die Konserwatiewes geword.
Konserwatiewe eerste ministers het gedurende die 20ste eeu altesaam 57 jaar as regeringsleiers gedien, insluitende Sir Winston Churchill wat dié amp vir twee termyne gevul het (1940–45, 1951–55), en Margaret Thatcher (1979–90). Gedurende mev. Thatcher se ampstermyne het die Britse ekonomie as gevolg van 'n beleid van ekonomiese liberalisering dramatiese omwentelinge ondergaan, terwyl Konserwatiewes toenemend euroskepties geword het.
Die huidige partyleier is sedert 23 Julie 2019 Boris Johnson wat ook die amp van eerste minister van die Verenigde Koninkryk beklee.
Krystal Vee
Krystal Vee (gebore 28 November 1987) is 'n Thaise aktrise. Sy is bekend vir haar rolle in die rolprente Street Fighter: The Legend of Chun-Li (2009), The Lazarus Papers (2010), Star Trek: Captain Pike (2016), en Trafficker (2018).
Babiana framesii
Babiana framesii is 'n meerjarige blomplant en geofiet wat tot die genus Babiana behoort en is deel van die fynbos. Die spesie is endemies aan die Noord-Kaap. Dit kom op die Bokkeveldberge-plato naby Nieuwoudtville voor en het 'n voorkomsgebied van kleiner as 100 km². Die spesie word as seldsaam beskou.
Gale Henry
Gale Henry (15 April 1893 – 17 Junie 1972) was 'n Amerikaanse aktrise, skryfster, en regisseuse.
2001 Maleisiese Grand Prix
Die 2001 Formule Een Maleisiese Grand Prix het op 18 Maart 2001 op die Sepang Internasionale Renbaan in Sepang plaasgevind.
Socratis Otto
Socratis Otto (gebore 5 Mei 1970) is 'n Australiese akteur. Hy is bekend vir sy rolle in die rolprente The Matrix Reloaded (2003), X-Men Origins: Wolverine (2009), en I, Frankenstein (2014), en in die televisiereeks Wentworth (2013).
Polinesiese kultuur
Die Polinesiese kultuur is die kultuur van die inheemse bewoners van Polinesië wat eienskappe in taal, gebruike en die gemeenskap deel. Die ontwikkeling van die Polinesiese kultuur word gewoonlik in vier historiese tydperke verdeel: